**ΔΙΕΡΕΥΝΗΤΙΚΟ ΕΡΩΤΗΜΑΤΟΛΟΓΙΟ**

Αγαπητέ Φοιητή και Φοιτήτρια:

Στις επόμενες σελίδες σας ζητώ να καταγράψετε τις απόψεις σας ως προς το να υπερασπιστείτε λεκτικά μια συμφοιτήτριά σας που στοχοποιήθηκε σε περιστατικό σεξουαλικής παρενόχλησης από συμφοιτητή της, στο οποίο έτυχε να είστε παρών/παρούσα. Οι απαντήσεις που θα συλλεχθούν θα μας βοηθήσουν στην αναγνώριση σημείων που μελλοντικά ευελπιστούμε να ενισχύσουν την πιθανότητα παρέμβασης/βοήθειας σε εκτυλισσόμενα περιστατικά σεξουαλικής παρενόχλησης, από την πλευρά μαρτύρων. Απώτερος σκοπός είναι η αντιμετώπιση αλλά και η πρόληψη του φαινομένου στα εκπαιδευτικά μας ιδρύματα.

Τα στοιχεία συγκεντρώνονται ανώνυμα και εμπιστευτικά και η έρευνα έχει εγκριθεί απο την Εσωτερική Επιτροπή Βιοηθικής & Δεοντολογίας του ΤΕΦΑΑ (15/6/2011). Αφού λάβω την απαντησή σας θα σώσω το αρχείο με έναν αριθμό και το ηλεκτρoνικό μήνυμα με το οποίο μου στείλατε την απάντηση θα διαγραφεί, συνεπώς θα χαθούν και τα στοιχεία του/της αποστολέα. Βέβαια εάν επιθυμείτε μπορείτε να εκτυπώσετε αυτές τις σελίδες, να τις συμπληρώσετε χειρόγραφα και να τις ρίξετε στο κουτί αλληλογραφίας μου. Υπολογίστε πως θα σας πάρει περίπου 30 λεπτάη συμπλήρωση.

Στις ερωτήσεις που καλείστε να απαντήσετε δεν υπάρχουν σωστές και λάθος απαντήσεις, ενδιαφερόμαι μόνο για την προσωπική σας άποψη. Σας παρακαλώ απαντήστε με απόλυτη ειλικρίνεια. Διαβάστε προσεκτικά κάθε ερώτηση και απαντήστε. Όπως θα παρατηρήσετε κάποιες ερωτήσεις μοιάζουν μεταξύ τους, σας παρακαλώ μη δυσανασχετήσετε και απαντήστε την κάθε μία ξεχωριστά. Δώστε προσοχή στο να απαντήσετε όλες τις ερωτήσεις.

Eυχαριστώ πάρα πολύ για το χρόνο σας,

Ανή Χρόνη, Ph.D.

*Επίκουρη Καθηγήτρια*

*στη Συμβουλευτική Ψυχολογίας στον Αθλητισμό & στην Αναψυχή*

Εργαστήριο Ψυχολογίας της Άσκησης & Ποιότητας Ζωής

Τ.Ε.Φ.Α.Α., Πανεπιστήμιο Θεσσαλίας, Τρίκαλα 42100

Τηλ/Φαξ: +30.24310.47048, Email: schroni@pe.uth.gr

**Θα απαντήσω στις ερωτήσεις εθελοντικά και με κάθε ειλικρίνεια**

###### **Υπογραφή Φοιτητή, Φοιτήτριας**

………………............................................

**(Αν το απαντήστε ηλεκτρονικά, συμπληρώστε εδώ ΜΟΝΟΝ τα αρχικά του ονόματός σας)**

**ΟΔΗΓΙΕΣ:** **Αφου διαβάσετε τις πρώτες ενημερωτικές παραγράφους, σα ζητώ παρακατω να καταγραψετε τις απόψεις σας αναφορικά σε ένα υποθετικό γεγονός «να υπερασπιστείτε λεκτικά μια συμφοιτήτριά σας που στοχοποιήθηκε σε περιστατικό σεξουαλικής παρενόχλησης από συμφοιτητή της, στο οποίο έτυχε να είστε παρών/παρούσα».**

Η σεξουαλική παρενόχληση με βάση τον νόμο 3896/2010 «...αφορά οποιαδήποτε μορφή ανεπιθύμητης λεκτικής, μη λεκτικής ή σωματικής συμπεριφοράς σεξουαλικού χαρακτήρα, με σκοπό ή αποτέλεσμα την προσβολή της αξιοπρέπειας ενός ατόμου, ιδίως με τη δημιουργία εκφοβιστικού, εξευτελιστικού, ταπεινωτικού ή επιθετικού περιβάλλοντος.» Το βασικό χαρακτηριστικό της σεξουαλικής παρενόχλησης είναι ότι αφορά «ανεπιθύμητες» συμπεριφορές με άμεσο ή έμμεσο σεξουαλικό χαρακτήρα. Το φλέρτ, όπου υπάρχει συναίνεση από τα εμπλεκόμενα άτομα, δεν αποτελεί σεξουαλική παρενόλχηση.

Διαβάστε παρακάτω και 2 διαφορετικά παραδείγματα σεξουαλικής παρενόχλησης φοιτήτριας από συμφοιτητή, ωστε να έχετε μια καλύτερη ιδέα για το θέμα που θίγεται εδώ:

**Α.** «Όταν ξεκίνησα την πρακτική μου άσκηση, ο διδακτορικός φοιτητής του επιβλέποντα καθηγητή μου έδειξε ιδιαίτερο ενδιαφέρον για τις ιδέες μου περί έρευνας. Η αλήθεια είναι ότι κολακεύτηκα από το ενδιαφέρον του και συμφώνησα να τα πούμε πιο αναλυτικά το μεσημέρι για φαγητό στο κυλικείο της σχολής. Την προηγούμενη εβδομάδα και αφού είχαν προηγηθεί μερικές ακόμη μεσημεριανές συναντήσεις μας για φαγητό, όπου τα θέματα συζήτησης ήταν γενικά και αόριστα χωρίς ποτέ να εστιάσουμε στις ερευνητικές μου ιδέες, αντιλήφθηκα ότι πλέον κάθισε δίπλα μου και απαλά άγγιξε το γόνατό μου με το δικό του. Επίσης, σε 2-3 περιστάσεις το χέρι του άγγιξε το δικό μου και την πλάτη μου. Καθώς σηκωθήκαμε να φύγουμε, πέρασε το χέρι του στη μέση μου κατευθύνοντάς με έτσι προς την έξοδο του κυλικείου. Εκεί σταθήκαμε για λίγο και μου πρότεινε να βρεθούμε το βράδυ για φαγητό. Αρνήθηκα την πρόσκληση επικαλούμενη άλλα σχέδια για το βράδυ. Ακολούθησαν ακόμη 2-3 προτάσεις για βραδινή έξοδο μέσω e-mail, τις οποίες και πάλι αρνήθηκα και μάλιστα έφυγα το σαββατοκύριακο για να έχω σοβαρή δικαιολογία. Σήμερα το πρωί χτύπησα την πόρτα του γραφείου του, στις ώρες γραφείου – συνεργασίας με τους φοιτητές και του ζήτησα να συζητήσουμε ένα περιστατικό που προέκυψε χθες στην πρακτική μου. Η απάντησή του ήταν: ‘Δε νομίζω ότι έχω χρόνο, ξαναπέρασε μετά από 2-3 εβδομάδες’. Εεγώ τώρα τί θα κάνω;»

**Β.** «Ο Ηλίας και ο Πέτρος είναι και οι δύο φοιτητές του τμήματος και βρίσκονται μέσα σε αίθουσα διδασκαλίας λίγο πριν αρχίσει το μάθημα και σχολιάζουν τι τους ελκύει σε μια γυναίκα. Κάποια στιγμή ο Ηλίας λέει στον Πέτρο, όχι όμως και πολύ χαμηλόφωνα: ‘Ενας ωραίος κώλος είναι το πρώτο πράγμα που κοιτάζω’! Ο Πέτρος γελάει δυνατά στο σχόλιο του Ηλία, ενώ η Εύα, το τρίτο μέλος της ομαδας εργασίας, που κάθεται δίπλα τους, γυρνάει απότομα και τους κοιτάζει έντονα. ‘Να, ρε Πέτρο σαν της Εύας’, λέει ο Ηλίας χαζογελώντας. Τότε η Εύα απευθυνόμενη και στους δύο λέει: ‘Δεν κόβετε την πλάκα;’ ‘Γιατί δε σ’ αρέσει;’ ανταπαντά ο Ηλίας. ‘Καθόλου! Αντίθετα, είναι πολύ ενοχλητική’, λέει η Εύα. Στο επόμενο μάθημα η στιχομυθία μεταξύ Πέτρου και Ηλία επαναλαμβάνεται στο ίδιο θέμα, μόνο που αυτή τη φορά το επίκεντρο είναι το στήθος μιας γυναίκας. Η Εύα πριν προλάβουν να ολοκληρώσουν τη στιχομυθία γυρνάει και τους λέει: ‘Μην τυχόν τολμήσετε να με σχολιάσετε, σας είπα ότι είναι ενοχλητικό’. Εκείνοι γελούν και με τα χέρια περιγράφουν ένα στρογγυλό μεγάλο στήθος. Τη στιγμή που μπαίνει ο καθηγητής για να ξεκινήσει τη διάλεξη η Εύα σκέφτεται να ζητήσει αλλαγή ομάδας εργασίας αλλά δεν ξέρει τι λόγους θα δώσει για να στηρίξει το αίτημα της.»

**ΠΑΡΑΚΑΛΩ ΔΙΑΒΑΣΤΕ ΠΡΟΣΕΚΤΙΚΑ
ΤΗΝ ΚΑΘΕ ΕΡΩΤΗΣΗ ΠΡΙΝ ΑΠΑΝΤΗΣΕΤΕ**

**Απαντώντας στις ερωτήσεις που ακολουθούν, παρακαλώ να καταγράψετε τις σκέψεις που σας έρχονται άμεσα στο μυαλό. Γράψτε κάθε σας σκέψη στο κουτάκι που ακολουθεί κάτω από την ερώτηση. Μην ανησυχείτε, έχετε όσο χώρο επιθυμείτε, τα κουτάκια θα επεκτείνονται όσο εσείς γράφετε.**

**Έτος Γέννησης:** .................. **Έτος Σπουδών:** ................. **Φύλο:** Άνδρας **□** Γυναίκα **□**

**ΜΕΡΟΣ Α**

|  |
| --- |
| **Ποιά βλέπετε ως πλεονεκτήματα στην περίπτωση «να υπερασπιστείτε λεκτικά μια συμφοιτήτριά σας που στοχοποιήθηκε σε περιστατικό σεξουαλικής παρενόχλησης από συμφοιτητή της, στο οποίο έτυχε να είστε παρών/παρούσα»;**  |
| Απάντηση: |

|  |
| --- |
| **Ποιά βλέπετε ως μειονεκτήματα στην περίπτωση «να υπερασπιστείτε λεκτικά μια συμφοιτήτριά σας που στοχοποιήθηκε σε περιστατικό σεξουαλικής παρενόχλησης από συμφοιτητή της, στο οποίο έτυχε να είστε παρών/παρούσα;»** |
| Απάντηση: |

|  |
| --- |
| **Τί άλλο σας έρχετε στο μυαλό όταν σκέφτεστε την περίπτωση «να υπερασπιστείτε λεκτικά μια συμφοιτήτριά σας που στοχοποιήθηκε σε περιστατικό σεξουαλικής παρενόχλησης από συμφοιτητή της, στο οποίο έτυχε να είστε παρών/παρούσα;»** |
| Απάντηση: |

**ΜΕΡΟΣ Β**

**Αν συνέβαινε να χρειαστεί «να υπερασπιστείτε λεκτικά μια συμφοιτήτριά σας που στοχοποιήθηκε σε περιστατικό σεξουαλικής παρενόχλησης από συμφοιτητή της, στο οποίο έτυχε να είστε παρών/παρούσα», μπορεί να υπάρχουν κάποια άτομα ή ομάδες ατόμων που πιστεύουν πως πρέπει ή πως δεν πρέπει να το κάνετε. Θέλω να σκεφτείται για τα άτομα αυτά.**

|  |
| --- |
| **Σας παρακαλώ αναφέρετε παρακάτω αυτά τα άτομα ή ομάδες ατόμων που θα ενέκριναν, δηλαδή που πιστεύουν πως καλό θα ήταν να υπερασπιστείτε λεκτικά μια συμφοιτήτριά σας που στοχοποιήθηκε σε περιστατικό σεξουαλικής παρενόχλησης από συμφοιτητή της, στο οποίο έτυχε να είστε παρών/παρούσα. (Αναφέρετε τα άτομα αυτά ή ομάδες περιγραφικά όχι ονομαστικά, δηλαδή γράψτε: κολλητός, αδερφός, γονείς, θεία, καθηγητής, προπονητής, συναθλητής, η παρέα μου, κλπ.)** |
| Απάντηση: |

|  |
| --- |
| **Σας παρακαλώ αναφέρετε παρακάτω τα άτομα ή ομάδες που ΔΕ θα ενέκριναν, δηλαδή που πιστεύουν πως καλό θα ήταν να μην υπερασπιστείτε λεκτικά μια συμφοιτήτριά σας που στοχοποιήθηκε σε περιστατικό σεξουαλικής παρενόχλησης από συμφοιτητή της, στο οποίο έτυχε να είστε παρών/παρούσα. (Αναφέρετε τα άτομα αυτά ή ομάδες περιγραφικά όχι ονομαστικά, δηλαδή γράψτε: κολλητός, αδερφός, γονείς, θεία, καθηγητής, προπονητής, συναθλητής, η παρέα μου, κλπ.)** |
| Απάντηση: |

|  |
| --- |
| **Συχνά όταν δεν είμαστε σίγουροι ως προς το πως πρέπει να πράξουμε, κοιτάμε να δούμε τί κάνουν άλλοι. Σας παρακαλώ αναφέρετε παρακάτω τα άτομα ή ομάδες ανθρώπων που, σε περίπτωση που ήταν μάρτυρες περιστατικού σεξουαλικής παρενόχλησης, θα ήταν πιθανότερο να υπερασπιστούν λεκτικά τη φοιτήτρια που παρενοχλήθηκε από συμφοιτητή της. (Αναφέρετε τα άτομα αυτά ή ομάδες περιγραφικά όχι ονομαστικά, δηλαδή γράψτε: κολλητός, αδερφός, γονείς, θεία, καθηγητής, προπονητής, συναθλητής, η παρέα μου, κλπ.)** |
| Απάντηση: |

|  |
| --- |
| **Συχνά όταν δεν είμαστε σίγουροι ως προς το πως πρέπει να πράξουμε, κοιτάμε να δούμε τί κάνουν άλλοι. Σας παρακαλώ αναφέρετε παρακάτω τα άτομα ή ομάδες ανθρώπων που, σε περίπτωση που ήταν μάρτυρες περιστατικού σεξουαλικής παρενόχλησης, θα ήταν πιθανότερο να MHN υπερασπιστούν λεκτικά τη φοιτήτρια που παρενοχλήθηκε από συμφοιτητή της. (Αναφέρετε τα άτομα αυτά ή ομάδες περιγραφικά όχι ονομαστικά, δηλαδή: κολλητός, αδερφός, γονείς, θεία, καθηγητής, προπονητής, συναθλητής, η παρέα μου, κλπ.)** |
| Απάντηση: |

|  |
| --- |
| **Παρακαλώ καταγρέψτε οποιεσδήποτε παραμέτρους και περιστάσεις θα το έκαναν εύκολο για εσάς, δηλαδή θα σας βοηθούσαν να υπερασπιστείτε λεκτικά μια συμφοιτήτριά σας που στοχοποιήθηκε σε περιστατικό σεξουαλικής παρενόχλησης από συμφοιτητή της, στο οποίο έτυχε να είστε παρών/παρούσα.** |
| Απάντηση: |

|  |
| --- |
| **Παρακαλώ καταγρέψτε οποιεσδήποτε παραμέτρους και περιστάσεις θα το έκαναν δύσκολο για εσάς, δηλαδή θα σας απέτρεπαν από το να υπερασπιστείτε λεκτικά μια συμφοιτήτριά σας που στοχοποιήθηκε σε περιστατικό σεξουαλικής παρενόχλησης από συμφοιτητή της, στο οποίο έτυχε να είστε παρών/παρούσα.** |
| Απάντηση: |

**Από τις παρακάτω συμπεριφορές τσεκάρετε για την καθεμια εαν πιστεύετε πως είναι ή πως δεν είναι σεξουαλική παρενόλχηση στις διπλανές στήλες**

|  |  |  |
| --- | --- | --- |
| **Συμπεριφορά** | **Είναι Σεξουαλική Παρενόχληση** | **Δεν είναι Σεξουαλική Παρενόχληση** |
| Η λεκτική παρενόχληση ή κακοποίηση |  |  |
| Η συνεχόμενη πίεση για σεξουαλική δραστηριότητα  |  |  |
| Τα σεξιστικά σχόλια για το σώμα ή τα ρούχα μιας γυναίκας  |  |  |
| Το χωρίς λόγο αγγίγμα ή τσίμπημα |  |  |
| Το να κοιτας επισταμένα ένα γυναικείο σώμα  |  |  |
| Το να τρίβεσαι επισταμένα πάνω σε γυναικείο σώμα  |  |  |
| Το να ζητάς σεξουαλικές χάρες με απειλές για τη ζωή  |  |  |
| Η σωματική κακοποίηση μιας γυναίκας  |  |  |
| Το να βάζεις χαμηλό βαθμό σε μια φοιτήτρια γιατί αρνήθκε να ενδώσει σε σεξουαλική χάρη  |  |  |
| Τα να παρακολουθείς μια γυναίκα  |  |  |

**Και πάλι σας ευχαριστώ πάρα πολύ για το χρόνο σας**

**Σώστε τις απαντήσεις σας και στείλτε μου το αρχείο ηλεκτρονικά ή
εκτυπώστε το και βαλτε το στο κουτί αλληλογραφίας μου**